Ministerul ucrainean al Apărării îl contrazice pe șeful armatei: Franța nu a decis dacă va trimite instructori militari în Ucraina
Ministerul ucrainean al Apărării a rectificat, marți, declarația făcută în ziua precedentă de comandantul-șef al armatei ucrainene, generalul Oleksandr Sîrski, cu privire la sosirea iminentă în Ucraina a unor instructori militari francezi în urma unui acord între Kiev și Paris, transmite agenția EFE, citată de Agerpres.